Súľkov potok

Súľkov potok je vodný tok v Javorníkoch na území okresu Kysucké Nové Mesto. Je to ľavostranný prítok Neslušanky v povodí Kysuce, má dĺžku približne 5 km a je tokom V. rádu. 

 Priebeh toku 
Potok pramení na východe Javorníkov, v geomorfologickom podcelku Nízke Javorníky a časti Ochodnická vrchovina, na severozápadnom úbočí vrchu Tábor (), v nadmorskej výške približne  Od prameňa v riedkom, nesúvislom lesnom poraste tečie najskôr juhozápadným smerom. Onedlho prijíma menší pravostranný prítok z lokality Majtánky a stáča sa na juh. Priberá ľavostranný prítok spod Tábora a malý pravostranný spod Hájika () a pokračuje popod Šajdov vrch () nesúvislým lesom porasteným údolím. Pod Stránskym vrchom () priberá ľavostranný Dubový potok a na okraji lesa prechádza z Ochodnickej vrchoviny do Kysuckej kotliny. Na západnom okraji Kysuckého Nového Mesta v lokalite Súľkov križuje cestu do Nesluše a pokračuje opäť extravilánom na juhovýchod. Preteká časťou mesta nazývanou Dubie, kde sa stáča na juhozápad a obteká priemyselné podniky na okraji mesta. Opúšťa územie mesta a lemovaný porastom sa oblúkom stáča na juhovýchod, kde priberá významnú ľavostrannú Žeriavku. Tu sa vodný tok opäť stáča na juhozápad a onedlho sa neďaleko trate do Ostravy, v nadmorskej výške približne  vlieva ľavostranne do Neslušanky v povodí rieky Kysuca. Potok patrí do širšieho povodia rieky Váh. 

Súľkov potok pramení a veľkou časťou preteká územím Kysuckého Nového Mesta v rovnomennom okrese v Žilinskom kraji, v strednej časti však vedie hranicou s katastrom Nesluše.

 Referencie 

 Pozri aj 
 Zoznam vodných tokov v povodí Kysuce
 Kysucká kotlina, Ochodnická vrchovina
 Javorníky, Nízke Javorníky

 Externé odkazy 
 Poloha na turistickej mape

Kategória:Potoky na Slovensku
Kategória:Vodné toky v Javorníkoch
Kategória:Povodie Kysuce
Kategória:Vodné toky v okrese Kysucké Nové Mesto
Kategória:Kysucké Nové Mesto
Kategória:Nesluša